Bisclavret (Marie de France, extrait)

Sire, jeo sui en tel esfrei

Les jurs quant vus partez de mei,

El cuer en ai mut grant dolur

E de vus perdre tel poür,

Si jeo n'en ai hastif cunfort,

Bien tost en puis aver la mort.

Kar me dites u vus alez,

U vus estes, u conversez!

Mun esciënt que vus amez,

E si si est, vus meserrez.

“Dame,” fet il, “pur Deu, merci!

Mal m'en vendra, si jol vus di,

Kar de m'amur vus partirai

E mei meïsmes en perdrai,”

Quant la dame l'ad entendu

Ne la nient en gab tenu.